รัฐบาลไทย-ข่าวทำเนียบรัฐบาล-​ นฤมล ขับเคลื่อน EEC รุกพัฒนาทักษะแรงงานเต็มสูบ
วันจันทร์ที่ 16 พฤศจิกายน 2563
​ นฤมล ขับเคลื่อน EEC รุกพัฒนาทักษะแรงงานเต็มสูบ
- -
วันที่16พฤศจิกายน2563ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานตรวจเยี่ยมสถาบันพัฒนาฝีมือแรงงาน3ชลบุรีและสถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (MARA)มอบนโยบายแนวทางการขับเคลื่อนแผนการดําเนินงานในปีงบประมาณ พ.ศ.2564และการพัฒนาแรงงานเขตพัฒนาพิเศษภาคตะวันออก (EEC)พร้อมเยี่ยมชมการทดสอบมาตรฐานฝีมือแรงงาน สาขาช่างเชื่อม และการฝึกอบรมการขับรถโฟล์คลิฟท์ โดยมีหัวหน้าส่วนราชการจังหวัดชลบุรีให้การต้อนรับ ณ สถาบันพัฒนาฝีมือแรงงาน3ชลบุรี
ศาสตราจารย์ นฤมลกล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีได้ให้ความสําคัญกับการพัฒนาแรงงาน และเน้นย้ําให้พัฒนาทักษะกําลังแรงงานของประเทศให้ตอบสนองตามความต้องการของตลาดแรงงาน เพื่อให้มีงานทํา มีรายได้ ลดอัตราการว่างงาน ซึ่งกรมพัฒนาฝีมือแรงงาน (กพร.) มีแนวทางการดําเนินงานเพื่อยกระดับแรงงานให้เป็นแรงงานคุณภาพ โดยเฉพาะการประยุกต์ใช้เทคโนโลยีขั้นสูงและนวัตกรรมในการทํางาน เพื่อเพิ่มผลิตภาพและสร้างโอกาสในการแข่งขันให้สูงขึ้น โดยมุ่งเน้นการป้อนแรงงานเข้าสู่12อุตสาหกรรมเป้าหมายของประเทศ ในเขตEECเพื่อเป็นกลไกสําคัญในการขับเคลื่อนเศรษฐกิจของประเทศอย่างยั่งยืน ผ่านการบูรณาการระหว่างภาครัฐ เอกชน และหน่วยงานที่เกี่ยวข้อง ซึ่งกระทรวงแรงงาน ได้จัดตั้งศูนย์บริหารแรงงานเขตพัฒนาพิเศษภาคตะวันออก (EEC)ณ สพร.3ชลบุรี เพื่อทําภารกิจเพิ่มศักยภาพให้แก่กําลังแรงงานในเขตพื้นที่จังหวัดชลบุรี ระยอง และฉะเชิงเทรา โดยพลเอก ประวิตร วงษ์สุวรรณ รองนายกรัฐมนตรีเป็นประธานเปิดศูนย์ดังกล่าวเมื่อมกราคม2562
รมช. แรงงานกล่าวต่อว่า การเยี่ยมชมการฝึกของสถาบันพัฒนาฝีมือแรงงาน3ชลบุรี (สพร.3ชลบุรี) และสถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (MARA)เนื่องจากมีการฝึกอบรมที่น่าสนใจ สามารถตอบสนองความต้องการของสถานประกอบกิจการในพื้นที่ได้ มีหลักสูตรการฝึกที่ทันสมัยและทันต่อเทคโนโลยี โดยเฉพาะการฝึกด้านอัตโนมัติและหุ่นยนต์ จากการรายงานข้อมูล พบว่า ในปีงบประมาณ พ.ศ.2564สถาบันพัฒนาฝีมือแรงงาน3ชลบุรี มีเป้าหมายพัฒนาฝีมือแรงงานในพื้นที่จํานวน3,620คน และส่งเสริมสถานประกอบกิจการดําเนินการอีก308,000คน ตาม พ.ร.บ.ส่งเสริมการพัฒนาฝีมือแรงงาน พ.ศ.2545ในด้านการฝึกอบรม มีทั้งการยกระดับผีมือแรงงาน การพัฒนาศักยภาพแรงงานเพื่อรองรับการจ่ายค่าจ้างมาตรฐานฝีมือ และการทดสอบมาตรฐานฝีมือแรงงานแห่งชาติ การฝึกอบรมมีทั้งการฝึกประเภทhard skillและsoft skillเพื่อรองรับอุตสาหกรรมเป้าหมาย อาทิ ยานยนต์สมัยใหม่ อิเล็กทรอนิกส์อัจฉริยะ การท่องเที่ยวกลุ่มรายได้ดีและการท่องเที่ยวเชิงสุขภาพ การบินและโลจิสติกส์ ดิจิทัล
นอกจากนี้ ยังมีการดําเนินงานของสถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ หรือMARAที่ทําหน้าที่หน่วยฝึกอบรมที่เน้นเทคโนโลยีการผลิตอัตโนมัติ มีแผนการฝึกอบรมอีก1,100คน หลักสูตรที่ดําเนินการฝึกจะเกี่ยวข้องกับเทคโนโลยีอัตโนมัติ หุ่นยนต์ โปรแกรมการผลิต และเครื่องจักรกลเพื่อการผลิต ซึ่งจะนําไปสู่แผนการทดสอบมาตรฐานฝีมือแรงงาน อีกทั้ง มีเป้าหมายบูรณาการความร่วมมือกับภาคเอชนในแผนการฝึกEEC Model Type Bอีก100คน เช่น การควบคุมหุ่นยนต์อุตสาหกรรม การวายริ่งตู้ควบคุมไฟฟ้าสําหรับระบบอัตโนมัติ เป็นต้น
“การพัฒนาทักษะให้กับกําลังแรงงานไม่สามารถดําเนินการเพียงลําพัง ต้องอาศัยความร่วมมือจากภาคีเครือข่ายช่วยสนับสนุน ต้องแสวงหาความร่วมมือให้มากขึ้น ซึ่งรัฐบาลได้กําหนดให้เขตพัฒนาพิเศษภาคตะวันออก อีอีซี เป็นหนึ่งในกลไกในการขับเคลื่อนยุทธศาสตร์ชาติระยะ20ปี และนโยบายประเทศไทย4.0มุ่งเน้นการพัฒนา12อุตสาหกรรมเป้าหมาย รวมถึงอุตสาหกรรมและบริการ ที่มีการใช้เทคโนโลยีและนวัตกรรมในการผลิต เพื่อเพิ่มขีดความสามารถในการแข่งขันของประเทศ การพัฒนาทรัพยากรมนุษย์ในพื้นที่EECจึงเป็นปัจจัยสําคัญที่จะทําให้บรรลุเป้าหมายของรัฐบาล วันนี้จึงต้องการเน้นย้ําและให้ความสําคัญของการพัฒนากําลังแรงงานอย่างเข้มข้น เพื่อช่วยขับเคลื่อนเศรษฐกิจของประเทศต่อไป”รมช.แรงงานกล่าวในท้ายสุด